CELEX: 32020D1747
Language: et
Date: 2020-11-20 00:00:00
Title: Nõukogu otsus (EL) 2020/1747, 20. november 2020, Euroopa Liidu ja Jaapani vahelise majanduspartnerluslepingu alusel moodustatud ühiskomitees mootorsõidukeid ja nende osi käsitleva 2-C lisa liidete 2-C-1 ja 2-C-2 muutmise küsimuses Euroopa Liidu nimel võetava seisukoha kohta

23.11.2020   
               
               
                  ET
               
               
                  Euroopa Liidu Teataja
               
               
                  L 393/17
               
            
         NÕUKOGU OTSUS (EL) 2020/1747,
         20. november 2020,
         Euroopa Liidu ja Jaapani vahelise majanduspartnerluslepingu alusel moodustatud ühiskomitees mootorsõidukeid ja nende osi käsitleva 2-C lisa liidete 2-C-1 ja 2-C-2 muutmise küsimuses Euroopa Liidu nimel võetava seisukoha kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Liidu ja Jaapani vaheline majanduspartnerlusleping (edaspidi „leping“) (1) jõustus 1. veebruaril 2019.
                  
               
                     (2)
                  
                  
                     Lepingu mootorsõidukeid ja nende osi käsitleva 2-C lisa liites 2-C-1 on esitatud mõlema lepinguosalise kohaldatavate ÜRO normide loetelu ja 2-C-2 liites selliste ÜRO normide loetelu, mida üks lepinguosaline kohaldab, kuid mille kohaldamist teine lepinguosaline ei ole veel kaalunud.
                  
               
                     (3)
                  
                  
                     Alates lepingu allkirjastamisest ja vastavalt ÜRO Euroopa Majanduskomisjonis (UNECE) toimuvate regulatiivsete arutelude edenemisele on mõlemad lepinguosalised nüüd hakanud kohaldama kahte täiendavat ÜRO normi, mida liide 2-C-1 ei sisaldanud. Lisaks on mõlemad lepinguosalised asunud kohaldama kahte liites 2-C-2 sisalduvat ÜRO normi, mis tuleb 2-C-1 liitesse üle kanda. Liiteid 2-C-1 ja 2-C-2 tuleks seega ajakohastada vastavalt lepingu 2-C lisa artiklile 9. Selline ajakakohastamine suurendab lepinguosaliste vastastikuse kaubandusalase sooduskohtlemise õigusraamistikust tulenevat õiguskindlust ettevõtjate jaoks.
                  
               
                     (4)
                  
                  
                     Lepingu artikli 23.2 lõike 3 lõike 4 punkti b kohaselt võib ühiskomitee vastavalt lepinguosaliste asjaomastele õigusmenetlustele teha otsuseid lepingu 2-C lisa liidete 2-C-1 ja 2-C-2 muutmiseks.
                  
               
                     (5)
                  
                  
                     On asjakohane määrata kindlaks liidu nimel ühiskomitees võetav seisukoht, sest ühiskomitee kavandatav otsus on liidu jaoks siduv.
                  
               
                     (6)
                  
                  
                     Ühiskomitees võetav liidu seisukoht peaks seetõttu põhinema lisatud ühiskomitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa Liidu ja Jaapani vahelise majanduspartnerluslepingu alusel moodustatud ühiskomitees lepingu 2-C lisa liidete 2-C-1 ja 2-C-2 muutmiseks põhineb kõnealuse ühiskomitee otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 330, 27.12.2018, lk 3.
         
            (2)  Vt dokumenti ST 12431/20 http://register.consilium.europa.eu.